திருமலா லிம்னியேசு

திருமலா லிம்னியேசு (Tirumala limniace), நீல புலி, நீல வரியன் என அழைக்கப்படும் பட்டாம்பூச்சி தெற்காசியா மற்றும் தென்கிழக்கு ஆசியாவில் காணப்படும்  பட்டாம்பூச்சி இனங்களில் ஒன்றாகும்.    இது  தூரிகை-கால் பட்டாம்பூச்சி குடும்பத்தின்(டானைட்) குழுவில் உள்ள ஓர் சிற்றினமாகும். தென் இந்தியாவில் காணப்படும் இந்த பட்டாம்பூச்சி வலசைப்போதல் நிகழ்வினை மேற்கொள்கின்றது.

விளக்கம் 
பொதுவாக, அனைத்து பட்டாம்பூச்சிகளும் பறத்தலை எளிதாக்கச் சூரியனின் வெப்பத்தை தங்கள் இறக்கைகள் வழியாக நேரடியாகப் பெற்றுக்கொள்கின்றன. நீல புலி பட்டாம்பூச்சிகளில் மேற்கொண்ட ஆய்வுகள் மூலம், இவை அதிக தீவிரம் கொண்ட சூரிய ஒளி மூலம் தங்களுடைய பறத்தல் தன்மையினை கணிசமாக அதிகரித்திருப்பதாகக் காட்டுகிறது. நீல புலி பட்டாம்பூச்சிகள் இறக்கையின் மேற்பரப்பில்  இருண்ட மற்றும் ஒளிரும் என மாறுபட்ட வண்ணங்களைக் கொண்டுள்ளன. இறகின் மேற்பரப்பில் இருண்ட பகுதிகள் வெப்ப உறிஞ்சுதல் பணியினைச் செய்கின்றன.

வாழ்க்கைச் சுழற்சி

உணவு தாவரங்கள் 
பட்டாம்பூச்சியின் இளம் உயிரிகள் பொதுவாக அஸ்கெல்பியாடேசே குடும்பத்தின் தாவரங்களை உணவாக உட்கொள்கின்றன. இத்தகைய உணவுத் தாவரங்களின் சில கீழே கொடுக்கப்பட்டுள்ளன.

 அஸ்கெல்பியாஸ்
 கலோட்ரோபிஸ்
 ஹெட்டோரோஸ்டெம்மா
 மார்ஸ்டீனியா
 ட்ரேஜியா வால்யூபிலிஸ்
 ஹெட்டோரோஸ்டெம்மா கஸ்பிடாடம்
 ஹோயா விரிடிஃப்ளோரா
 மார்ஸ்டீனியா டெனாசிசிமா
 க்ரோடலேரியா சிற்றினம்.
 எபிபாட்டேரியம் சிற்றினம்
 சோயா

இளம்உயிரிகள் 
மஞ்சள் நிற வெள்ளை நிறமுடையது; 3வது மற்றும் 12வது பிரிவுகள், ஒவ்வொன்றும் ஒரு இணை சதை இழைகளையுடையன, கருப்பு மற்றும் பச்சை வெள்ளை நிறத்தினாலது; ஒவ்வொன்றும் நான்கு குறுக்கு கருப்பு பட்டைகளுடன் கூடியது, இரண்டாவது பட்டை மற்றவற்றைவிடச் சற்று அகலமானது, பக்கவாட்டில் பிரிக்கப்பட்டுள்ளது. ஒவ்வொரு பக்கத்திலும் மஞ்சள் நிற நீளமான கோடு உள்ளது; தலை, கால்கள் மற்றும் பற்றுருப்பு கருப்பு புள்ளிகளுடையது. இளம் உயிரிகள் சுமார்  நீளமும்   எடையும் உடையது. ஆனால் இந்த அளவை விட இருமடங்காக நீளமும், நான்கு மடங்கு எடையினை, 48 மணி நேரத்திற்குள் பெருமளவு வளர்கின்றது.

கூட்டுப்புழு 
"பச்சை சிதறிய புள்ளிகள் மற்றும் மணிகள் போன்ற பிறை கொண்ட முதுகுபுறமுடையன (பிரடெரிக் மூர் பிங்கால் மேற்கோள் காட்டப்பட்டுள்ளது)

சரகம் 
இந்த இனங்கள் தெற்காசியா மற்றும் தென்கிழக்கு ஆசியாவில் காணப்படுகின்றன.   2019ஆம் ஆண்டில், பலேரிக் தீவுகளிலிருந்து ஒரேயொரு பட்டாம்பூச்சி மாதிரி ஒன்று கண்டுபிடிக்கப்பட்டது. இது ஐரோப்பாவில் காணப்பட்ட முதல்  உயிரினங்களின் முதல் திருமலா லிம்னியேசு ஆகும்.

துணைச்சிற்றினங்கள் 
அகர வரிசைப்படி பட்டியலிடப்பட்டுள்ளது: 

 தி. லி. பெண்டெங்கா (மார்ட்டின், 1910) - சேலாஜர்
 தி. லி.  கன்ஜங்ட்டா மூர், 1883 - ஜாவா, பாலி, கங்கியன், பவியன், லெஸ்ஸர் சுந்தா தீவுகள்
 தி. லி.  எக்சாட்டிகா (Gmelin, 1790) - ஐக்கிய அரபு எமிரேட்ஸ்
 தி. லி. . இனோ (பட்லர், 1871) - சூலா
 தி. லி.  லியோபாட்ரசு (பட்லர், 1866) - சிலோன், இந்தியா - தெற்கு பர்மா
 டி.எல். லிம்னியேசி (க்ராமர், [1775]) - தெற்கு சீனா, இந்தோசீனா, ஹைனன், தைவான்
 தி. லி.  மக்காசரா (மார்ட்டின், 1910) - தெற்கு சுலவேசி
 தி. லி. ஓரிசிடில்லா ( Fruhstorfer , 1910) - பிலிப்பைன்ஸ் (Luzon)
 தி. லி. . வன்னெக்கேணி (ப்ரைக், 1937) - திமோர், வேட்டர்

பழக்கம் 
தென்னிந்தியாவில் இந்த இனம் பருவமழையின் போது பரவலாக இடம்பெயர்கிறது. வலசைப்போகும் கூட்டத்தில் பெரும்பாலும் ஆண் பட்டாம்பூச்சிகளாகவே உள்ளன. வலசைப்போதலின் போது நீர் உறிஞ்சுதல் மூலம் தாதுகளை இவை மண்ணிலிருந்து பெற்றுக்கொள்கின்றன.

வாழ்க்கைச் சுழற்சியின் தொகுப்பு

மேலும் காண்க 

 இந்தியாவின் பட்டாம்பூச்சிகளின் பட்டியல்
 இந்தியாவின் பட்டாம்பூச்சிகளின் பட்டியல் (நிம்பலிடே)

மேற்கோள்கள்

வெளி இணைப்புகள் 

 இலங்கை வனவிலங்கு தகவல் தரவுத்தளம் 

பட்டாம்பூச்சிகள்
பூச்சிகள்
கணுக்காலிகள்
முதுகெலும்பிலிகள்
வரியன்கள் (பட்டாம்பூச்சிக்குடும்பம்)